Document ID: 32010R0668

IZVEDBENA UREDBA SVETA (EU) št. 668/2010
z dne 26. julija 2010
o izvajanju člena 7(2) Uredbe (ES) št. 423/2007 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 291(2) Pogodbe,
ob upoštevanju Uredbe Sveta (ES) št. 423/2007 z dne 19. aprila 2007 (1) in zlasti člena 15(2) Uredbe,
ob upoštevanju naslednjega:
(1)
Svet je 19. aprila 2007 sprejel Uredbo (ES) št. 423/2007. Člen 15(2) navedene uredbe določa, da Svet sestavi, pregleda in spremeni seznam oseb, subjektov in organov iz njenega člena 7(2).
(2)
Svet je ugotovil, da pogoje iz člena 7(2) Uredbe (ES) št. 423/2007 izpolnjujejo še druge osebe, subjekti in organi ter da jih je zato treba uvrstiti na seznam iz Priloge V navedene uredbe in sicer iz posameznih in posebnih razlogov.
(3)
Obveznost zamrznitve gospodarskih virov določenih subjektov „Islamic Republic of Iran Shipping Lines“ (IRISL) ne zahteva niti zaplembe ali zadržanja plovil v lasti teh subjektov ali tovora, ki ga ti prevažajo, če ta tovor pripada tretjim osebam, niti zadržanja posadke, ki ima z njimi sklenjeno pogodbo -
SPREJEL NASLEDNJO UREDBO:
Člen 1
Osebe, subjekti in organi, navedeni v Prilogi k tej uredbi, se dodajo na seznam iz Priloge V Uredbe (ES) št. 423/2007.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. julija 2010

Labels: 11
19
5
8
3
18